La nostra estada va ser perfecte. Es va posar en contacte amb mi una empresa que controlava el tema del check in i el check out i van ser flexibles a ser-hi a l'hora que els hi vam demanar. A pesar de que l'entrada a l'apartament és molt vella, l'apartament està renovat amb un estil modern i hi ha de tot (excepte paper de cuina). Una de les habitacions és enorme i l'altre més petita però igualment ens hi va cabre el llitet de viatge pel nostre fill de 2 anys. El lavabo nou i la dutxa perfecte. Hi vam estar dues famílies molt a gust. No se sentia cap soroll ni del carrer ni de la resta de l'edifici. Ideal per descansar. El centre de la ciutat està a 10 minuts caminant igual que un parking on deixar el cotxe. Durant el dia el deixàvem al carrer sense haver de pagar però a la nit el posàvem dins del pàrking de pagament per estar més segurs. Les vistes al riu són una meravella i l'ascensor molt pràctic anant amb nens petits. Ah! I un altre detall que agraïm molt va ser que ens van deixar fer un "late check out" sense cap cost addicional. Tornariem a allotjar-nos en aquest apartament sense dubte.